
ŠAKIŲ RAJONO SAVIVALDYBĖS MERAS

POTVARKIS
DĖL ŠAKIŲ RAJONO SAVIVALDYBĖS MERO 2024 M. SAUSIO 29 D. POTVARKIO 
[bookmark: _Hlk77146858]NR. MT-32 „DĖL ASMENINĖS PAGALBOS POREIKIO NUSTATYMO, TEIKIMO IR MOKĖJIMO UŽ ASMENINĘ PAGALBĄ ŠAKIŲ RAJONO SAVIVALDYBĖJE TVARKOS APRAŠO PATVIRTINIMO“ PAKEITIMO

2025 m. balandžio    d. Nr. MT-
Šakiai

	1. P a k e i č i u Asmeninės pagalbos poreikio nustatymo, teikimo ir mokėjimo už asmeninę pagalbą Šakių rajono savivaldybėje tvarkos aprašą, patvirtintą Šakių rajono savivaldybės mero 2024 m. sausio 29 d. potvarkiu Nr. MT-32 „Dėl asmeninės pagalbos poreikio nustatymo, teikimo ir mokėjimo už asmeninę pagalbą Šakių rajono savivaldybėje tvarkos aprašo patvirtinimo“ (toliau – Aprašas):
1.1. Papildau Aprašą 61 punktu:
„61. Jei Aprašo 6.1 ir 6.2 papunktyje nurodyti asmenys, asmeninės pagalbos poreikio nustatymo ir asmeninės pagalbos teikimo tvarkos aprašo, patvirtinto Lietuvos Respublikos socialinės apsaugos ir darbo ministro 2021 m. liepos 1 d. įsakymu  Nr. A1-478 „Lietuvos Respublikos asmens su negalia teisių apsaugos pagrindų įstatymo 27 straipsnio įgyvendinimo“ (toliau – Tvarkos Aprašas) VI skyriaus nustatyta tvarka kreipėsi dėl pakartotinio asmeninės pagalbos poreikio vertinimo ir jiems toks poreikis buvo nustatytas, asmeninė pagalba jiems turi būti teikiama nepertraukiamai.“
	1.2. Pakeičiu Aprašo 33.7 papunktį ir jį išdėstau taip:
„33.7. jei asmeninis asistentas negali asmeniui teikti asmeninės pagalbos ilgiau kaip 5 dienas nepertraukiamai dirbdamas pagal individualų darbo grafiką (pavyzdžiui, ligos ar atostogų metu), o asmuo ar asmens atstovas nesutinka, kad asmeninio asistento ligos ar atostogų metu jam asmeninę pagalbą teiktų kitas asmeninės pagalbos teikėjo pasiūlytas asmeninis asistentas. Tokiu atveju asmeninės pagalbos teikėjas asmeninės pagalbos teikimą asmeniui sustabdo nedelsdamas (tą pačią dieną) ir apie tai raštu ar elektroninių ryšių priemonėmis informuoja savivaldybės administraciją (nurodomas asmens, gaunančio asmeninę pagalbą, vardas, pavardė, gimimo data, asmeninės pagalbos sustabdymo ir planuojamo asmeninės pagalbos teikimo asmeniui atnaujinimo data). “
	Šis potvarkis per vieną mėnesį nuo potvarkio paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų administracinio teismo Kauno rūmams adresu: A. Mickevičiaus g. 8A, Kaunas. 

Savivaldybės meras								Raimondas Januševičius

